text: Don fada da irin wannan al'umma, su ma suna lura da wannan lamari da kuke lura da shi sannan kuma kuke fadi (a nan Jagora yana ishara ne da taken da mahalarta taron suka ta rerawa na Allah Ya la'anci munafukai masu tayar da fitina) - lalle hakan yana nuni da irin sanin ya kamatan da mutanen Isfahan suke da shi ne -: wato su yi kokarin haifar da sabani tsakanin al'umma, su sanya mutane fada da junansu, haifar da gagarumar tazara tsakanin mutane da jami'an gwamnati, haifar da mummunan zato da haifar da kace-nace kan 'yan wadansu lamurran da ba su taka kara sun karya ba.